stanford-oval/wikipedia huggingface dataset:
หนูผีจิ๋ว

| หนูผีจิ๋ว |
| --- | --- |

ขนาดเมื่อเทียบกับนิ้วมือมนุษย์
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Eulipotyphla
วงศ์:: Soricidae
สกุล:: Suncus
สปีชีส์:: S.  etruscus
ชื่อทวินาม
Suncus etruscus (Savi, 1822)


แผนที่แสดงการกระจายพันธุ์ (สีฟ้า— สถานที่อยู่ดั้งเดิม, สีดำ— เป็นไปได้ว่าอาจสูญพันธุ์จากที่ดั้งเดิม)
ชื่อพ้อง
 Crocidura etruscus
หนูผีจิ๋ว หรือ หนูผีอีทรัสแคน (อังกฤษ: Dwarf shrew, Etruscan pygmy shrew, ชื่อวิทยาศาสตร์:  Suncus etruscus) เป็นหนูผีชนิดหนึ่ง
หนูผีจิ๋ว มีเท้าหลังสั้นมากและมีสีคล้ำในตัวเต็มวัย กะโหลกลาดแบน จมูกแหลมยาวมาก ตามีขนาดเล็กมาก ใบหูมีขนาดใหญ่เมื่อเทียบกับขนาดลำตัว มีความจากหลายจมูกถึงรูทวารเพียง 4–5.6 เซนติเมตร และมีน้ำหนักเพียง 1.8 กรัม เท่านั้น ซึ่งครั้งหนึ่งเคยถูกจัดให้เป็นสัตว์เลี้ยงลูกด้วยนมที่มีขนาดเล็กที่สุดในโลกมาแล้ว ก่อนจะถูกแทนที่ตำแหน่งนี้ด้วยการค้นพบค้างคาวคุณกิตติ (Craseonycteris thonglongyai) ในเวลาต่อมา
หนูผีจิ๋ว มีพฤติกรรมชอบอาศัยในที่เปียกชื้นและมีหญ้าขึ้นรก หากินแมลงขนาดเล็กชนิดต่าง ๆ ตามพื้นดินเป็นอาหาร
ไม่จัดว่าเป็นสัตว์ป่าคุ้มครองแต่อย่างใด พบกระจายพันธุ์ในทวีปยุโรป, แอฟริกาเหนือ และบางส่วนในทวีปเอเชีย สำหรับในประเทศไทย พบได้ในป่าในภาคเหนือ ยกเว้นภาคตะวันออกเฉียงเหนือ
แหล่งข้อมูลอื่น

ข้อมูลที่เกี่ยวข้องกับ Suncus etruscus ที่วิกิสปีชีส์
วิดีโอหนูผีจิ๋ว
หนูผีนาก

| หนูผีนาก |
| --- | --- |

หนูผีนากยักษ์ (Potamogale velox)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Afrosoricida
วงศ์:: Tenrecidae
วงศ์ย่อย:: Potamogalinae Allmann, 1865

สกุล & ชนิด
 2 สกุล 3 ชนิด (ดูในเนื้อหา)
หนูผีนาก (อังกฤษ: Otter shrew) เป็นสัตว์เลี้ยงลูกด้วยนมจำพวกหนึ่ง ที่อยู่ในวงศ์ย่อย Potamogalinae ในวงศ์ Tenrecidae
จัดเป็นเทนเรคจำพวกหนึ่ง เป็นสัตว์ที่มีรูปร่างลักษณะคล้ายกับนากผสมกับหนูผี ซึ่งเป็นสัตว์เลี้ยงลูกด้วยนมที่อยู่ต่างอันดับกัน เป็นสัตว์ที่อาศัยอยู่ในแอฟริกาใต้สะฮารา เป็นสัตว์ที่หากินและอาศัยในรูปแบบกึ่งน้ำกึ่งบก มีหนวดที่มีความไวต่อการสัมผัส ใช้สำหรับนำทางและหาอาหารใต้น้ำคล้ายกับนาก เคลื่อนไหวใต้น้ำโดยการเคลื่อนไหวลำตัวและหางไปด้านข้างคล้ายกับจระเข้
การจำแนก

แบ่งออกได้เป็น 2 สกุล 3 ชนิด
Micropotamogale Heim de Balsac, 1954
Micropotamogale lamottei Heim de Balsac, 1954
Micropotamogale ruwenzorii (de Witte & Frechkop, 1955)
Potamogale Du Chaillu, 1860
Potamogale velox (Du Chaillu, 1860)
หน่วยความจำถาวร

หน่วยความจำถาวร (อังกฤษ: Non-volatile memory) คือหน่วยความจำของคอมพิวเตอร์ที่สามารถเก็บรักษาข้อมูลได้อยู่โดยไม่ต้องอาศัยไฟฟ้า ตัวอย่างหน่วยความจำถาวรเช่น รอม, แฟลช  ยังรวมถึงหน่วยเก็บข้อมูลด้วยแม่เหล็ก เช่น จานบันทึกแบบแข็ง (hard disks), แผ่นบันทึก (floppy disks) และแถบแม่เหล็ก (magnetic tape), หน่วยเก็บข้อมูลด้วยแสง เช่น แผ่นซีดี และหน่วยเก็บข้อมูลยุคเก่า เช่น บัตรเจาะรู
หน่วยความจำชั่วคราว

หน่วยความจำชั่วคราว (อังกฤษ: Volatile memory) คือหน่วยความจำของคอมพิวเตอร์ที่จำเป็นต้องมีไฟฟ้าเลี้ยงตลอดเวลาตราบเท่าที่ยังต้องการให้มันเก็บข้อมูลนั้นอยู่ หรืออีกนัยหนึ่งก็คือหากไม่ได้รับไฟฟ้าเลี้ยงแล้วข้อมูลที่เคยเก็บอยู่ในหน่วยความจำชั่วคราวก็จะหายไป ตัวอย่างของหน่วยความจำชั่วคราวก็คือ แรมชนิดต่างๆ ตรงกันข้ามกับหน่วยความจำถาวรที่ยังรักษาข้อมูลอยู่แม้ว่าจะไม่มีไฟฟ้าเลี้ยงแล้วก็ตาม
หนูฟาน

| หนูฟาน |
| --- | --- |

หนูฟานเหลือง (Maxomys surifer)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
วงศ์:: Muridae
วงศ์ย่อย:: Murinae
สกุล:: Maxomys Sody, 1936

ชนิดต้นแบบ
Maxomys bartelsii Jentink, 1910
ชนิด
 Maxomys alticola   Maxomys baeodon   Maxomys bartelsii   Maxomys dollmani   Maxomys hellwaldii   Maxomys hylomyoides   Maxomys inas   Maxomys inflatus   Maxomys moi   Maxomys musschenbroekii   Maxomys ochraceiventer   Maxomys pagensis   Maxomys panglima   Maxomys rajah   Maxomys surifer   Maxomys wattsi   Maxomys whiteheadi
หนูฟาน (อังกฤษ: Rajah rat, Spiny rat, สกุล: Maxomys) เป็นสกุลของสัตว์เลี้ยงลูกด้วยนมขนาดเล็กสกุลหนึ่ง ในอันดับสัตว์ฟันแทะ (Rodentia) ใช้ชื่อวิทยาศาสตร์ว่า Maxomys จัดอยู่ในวงศ์ Murinae ในวงศ์ใหญ่ Muridae
หนูฟาน มีลักษณะทั่วไปเหมือนกับหนูในสกุล Rattus คือ หนูที่พบได้ตามบ้านเรือนทั่วไป มีขนาดปานกลางถึงขนาดเล็ก พบได้ทั่วไปในหลากหลายภูมิประเทศในภูมิภาคเอเชียตะวันออกเฉียงใต้ ทั้งในบ้านเรือน, ชุมชนใกล้ชายป่า, ป่าทึบ, ป่าละเมาะ หรือพื้นที่เกษตรกรรม เช่น นาข้าว หรือยุ้งฉาง
ในอดีต หนูฟานเคยถูกจัดให้เป็นสกุลย่อยของสกุล Rattus แต่ปัจจุบันได้ถูกจัดให้เป็นสกุลของตนเองร่วมกับสกุล Niviventer และสกุล Leopoldamys โดยนักอนุกรมวิธานในปี ค.ศ. 1979
หนูฟาน ในปัจจุบันได้มีการอนุกรมวิธานไว้ 17 ชนิด  (ดูในตาราง) โดยมี 2 ชนิดที่พบได้ในประเทศไทย คือ หนูฟานเหลือง (M. surifer) และหนูฟานสีน้ำตาล (M. rajah)
แหล่งข้อมูลอื่น

ข้อมูลที่เกี่ยวข้องกับ Maxomys ที่วิกิสปีชีส์
หน่วยความจำเข้าถึงโดยสุ่มแบบจำข้อมูลถาวร

หน่วยความจำเข้าถึงโดยสุ่มแบบจำข้อมูลถาวร (อังกฤษ: Non-volatile random-access memory, NVRAM) หรือ แรมจำข้อมูลถาวร คือ หน่วยความจำเข้าถึงข้อมูลโดยสุ่มที่ยังสามารถเก็บข้อมูลอยู่แม้จะไม่มีไฟฟ้าหล่อเลี้ยง (หรือ หน่วยความจำถาวร) โดยทั่วไปเรามักจะคุ้นกับคำว่า แรม หรือ ดีแรม (DRAM) ที่ใช้เป็นหน่วยความจำหลักในเครื่องคอมพิวเตอร์ แต่แรมเหล่านี้จะลืมข้อมูลเมื่อไฟฟ้าดับ
แรมจำข้อมูลถาวรที่เรารู้จักกันดีที่สุดในปัจจุบันก็คือ หน่วยความจำแบบแฟลช ซึ่งนำไปสร้างเป็นสิ่งต่างๆ เช่น แฟลชไดรฟ์, โซลิดสเตตไดรฟ์ (ซึ่งสามรถประดิษฐ์จากดีแรมได้) ถึงแม้หน่วยความจำแบบแฟลชจะมีประสิทธิภาพดีกว่าจานบันทึกแบบแข็งมาก แต่ก็ยังถือว่าห่างไกลกับแรมที่ใช้เป็นหน่วยความจำหลักของเครื่องคอมพิวเตอร์ปัจจุบันมากนัก และหน่วยความจำแบบแฟลชที่สามารถหาซื้อได้ตามท้องตลาดในปัจจุบันจะมีข้อจำกัดทางด้านจำนวนครั้งในการเขียนทับ (ซึ่งปกติแล้วไม่เกิน 100,000 ครั้งการเขียนทับก็จะเสื่อมสภาพ) เปรียบเทียบกับแรมจำข้อมูลชั่วคราวที่หาได้ทั่วไปตามท้องตลาดที่สามารถเขียนทับแทบจะเรียกได้ว่าไม่จำกัดจำนวนครั้ง ดังนั้นความพยายามในปัจจุบันคือการพัฒนาแรมจำข้อมูลถาวรให้มีประสิทธิภาพดี และทนทานเทียบเท่ากับแรมแบบจำข้อมูลชั่วคราวให้ได้
หนุ่มหล่อเฟี้ยว แปลงโฉมสาว

| --- | --- |
หนุ่มหล่อเฟี้ยว แปลงโฉมสาว

ヤマトナデシコ七変化
ชื่อภาษาอังกฤษ: The Wallflower
แนว: ตลก, ดราม่า, โรแมนซ์
มังงะ
เขียนโดย: โทโมโกะ ฮายากาวะ
สำนักพิมพ์:  โคดันฉะ    บงกช
อนิเมะ
กำกับโดย: ชินอิจิ วาตานาเบะ
สตูดิโอ: นิปปอนแอนิเมชัน
หนุ่มหล่อเฟี้ยว แปลงโฉมสาว (ญี่ปุ่น: ヤマトナデシコ七変化; โรมาจิ: Yamato Nadeshiko Shichi Henge; ทับศัพท์: ยะมะโตะ นะเดะชิโกะ ชิจิเฮ็นเงะ) (อังกฤษ: The Wallflower) เป็นการ์ตูนญี่ปุ่น แต่งโดย โทโมโกะ ฮายากาวะ จัดพิมพ์ในประเทศญี่ปุ่นภายใต้ลิขสิทธิ์ของโคดันฉะ และในประเทศไทยโดยสำนักพิมพ์บงกช ในเดือนตุลาคม พ.ศ. 2549 ได้ถูกสร้างเป็นอนิเมะ ออกอากาศทุกคืนวันอังคาร เวลา 1.30-2.00 น. ทางสถานีทีวีโตเกียว
เนื้อเรื่อง

เคียวเฮ ,ทาเคนางะ ,ยูกิโนะโจ และรันมารุ เป็นสี่หนุ่มรูปงามที่สาวๆ หมายปอง วันหนึ่งทั้งสี่ได้รับการไหว้วานจากเจ้าของบ้าน ให้ช่วยทำให้หลานสาวที่ชื่อว่า ซูนาโกะ ของตนให้เป็นสุภาพสตรีที่สมบูรณ์แบบให้ได้ แล้วจะไม่คิดค่าเช่าบ้าน แต่ถ้าทำไม่สำเร็จก็จะคิดค่าเช่าเพิ่มไปอีก ด้วยเหตุนี้ทั้งสี่ต้องจำใจรับซูนาโกะเข้ามาอาศัยด้วยกัน ที่ต้องจำใจรับเป็นเพราะซูนาโกะมีนิสัยประหลาด ชอบอยู่ที่มืดๆ คนเดียวกับพวกโครงกระดูก และตุ๊กตาเครื่องใน ทั้งยังชอบทำตัวลึกลับจนหลายคนนึกว่าเธอเป็นผี  การจับซูนาโกะมาฝึกเป็นสุภาพสตรีนั้นยากมาก เพราะเธอไม่ยอมให้ฝึกง่ายๆ แต่บุคลิกที่สง่างามของเธอนั้นกลับเปิดเผยมาเป็นบางครั้ง ทำให้สี่หนุ่มประหลาดใจอยู่เสมอ
แหล่งข้อมูลอื่น

เว็บไซต์อย่างเป็นทางการของภาคอนิเมะ (ญี่ปุ่น)
เว็บไซต์ภาษาไทย เก็บถาวร 2009-02-19 ที่ เวย์แบ็กแมชชีน
หนูฟานเหลือง

| หนูฟานเหลือง |
| --- | --- |

สถานะการอนุรักษ์
 ความเสี่ยงต่ำ  (IUCN 2.3)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
วงศ์:: Muridae
วงศ์ย่อย:: Murinae
สกุล:: Maxomys
สปีชีส์:: M.  surifer
ชื่อทวินาม
Maxomys surifer (Miller, 1900)

หนูฟานเหลือง (อังกฤษ: Red spiny rat, Yellow rajah rat, ชื่อวิทยาศาสตร์: Maxomys surifer) เป็นหนูชนิดหนึ่ง ในวงศ์ Murinae ในวงศ์ใหญ่ Muridae
หนูฟานเหลือง เป็นหนูขนาดกลาง มีจมูกยาว ขนมีความอ่อนนุ่ม ด้านหลังมีขนแข็งแซมสีดำ ทำให้ขนบริเวณหลังมีสีน้ำตาลเหลืองปนดำ ด้านท้องสีขาว หางมีสีค่อนข้างดำ ปลายหางสีขาว ตัวเมียมีเต้านม 4 คู่
มีขนาดความยาวตั้งแต่หัวจรดโคนหาง 18.8 เซนติเมตร และความยาวหาง 18.5 เซนติเมตร มีน้ำหนักราว 155 กรัม
หนูฟานเหลือง จัดได้ว่าเป็นหนูที่มีความเชื่องช้า หากินตามพื้นดินในเวลากลางคืน โดยไม่ขึ้นต้นไม้ กินอาหารแทบทุกอย่างที่พบได้ตามพื้นดิน ผสมพันธุ์และออกลูกในช่วงฤดูฝนครั้งละ 4-6 ตัว ตั้งท้องนาน 28 วัน พบกระจายพันธุ์อยู่ทั่วไปในภูมิภาคเอเชียอาคเนย์ในป่าดิบ, ป่าละเมาะ และแม้แต่สวนผลไม้ แต่จะหาได้ยากตามบ้านเรือน ในประเทศไทยพบได้ทั่วทุกภูมิภาค
แหล่งข้อมูลอื่น

Red Spiny Rat (อังกฤษ)
หน่วยคำ

หน่วยคำ (อังกฤษ: morpheme) เป็นหน่วยทางไวยากรณ์ที่เล็กที่สุดในภาษาหนึ่ง หน่วยคำอาจเป็นคำเดี่ยวหรือเป็นโครงสร้างของคำหนึ่งได้
สาขาหนึ่งของภาษาศาสตร์ที่ศึกษาเกี่ยวกับหน่วยคำเรียกว่า วิทยาหน่วยคำ (morphology)
หนุ่มห้าวสลับสาวจุ้น

| หนุ่มห้าวสลับสาวจุ้น |
| --- | --- |

กำกับ: Nick Hurran
เขียนบท: Geoff Deane
อำนวยการสร้าง: Steve Hamilton Shaw David Furnish Martin F. Katz
นักแสดงนำ: Samaire Armstrong Kevin Zegers Sherry Miller Robert Joy Sharon Osbourne Maury Chaykin Brooke D'Orsay Emily Hampshire Genelle Williams Mpho Koaho
ผู้จัดจำหน่าย: Icon Entertainment
วันฉาย: 26 ธันวาคม, ค.ศ. 2006
ความยาว: 93 นาที
ประเทศ: สหราชอาณาจักร แคนาดา
ภาษา: อังกฤษ
หนุ่มห้าวสลับสาวจุ้น (อังกฤษ: It's Boy Girl Thing) เนื้อเรื่องเกี่ยวกับเนลกับวู้ดดี้ ที่เกิดมาในครอบครัวที่เป็นคู่กัด แถมยังมีชีวิตแตกต่างกันคนละขั้ว วู้ดดี้เป็นนักกีฬาที่สาว ๆ มารุมตอม ส่วนเนลเป็นสาวเอาแต่เรียน จนกระทั่งเหตุเกิดในวิชาวิทยาศาสตร์ ทำให้ทั้งคู่สลับร่าง ทั้งสองจึงได้เรียนรู้ของทั้งสองฝ่าย และต้องหาทางที่จะสลับร่างเดิมให้ทันวันอำลาเลี้ยงรุ่น ทำให้ทั้งสองเกิดความรักที่ผลิบาน
นักแสดง

Samaire Armstrong เป็น Nell Bedworth
Kevin Zegers เป็น Woody Deane
Sherry Miller เป็น Katherine Bedworth
robert joy Ted Bedworth
Sharon Osbourne เป็น Della Deane
ดูเพิ่ม

เว็บไซต์ทางการ เก็บถาวร 2010-02-12 ที่ เวย์แบ็กแมชชีน
หนุ่มห้าวสลับสาวจุ้น ที่อินเทอร์เน็ตมูวีเดตาเบส
สยามโซน
หน่วยความจำเข้าถึงโดยสุ่มแบบพลวัต

หน่วยความจำเข้าถึงโดยสุ่มแบบพลวัต (อังกฤษ: Dynamic random-access memory, DRAM) หรือ ดีแรม เป็นหน่วยความจำชั่วคราวเข้าถึงโดยสุ่ม (หรือ แรม) โดยเก็บข้อมูลแต่ละบิตในแต่ละตัวเก็บประจุซึ่งอยู่ภายในแผงวงจรรวมของหน่วยความจำ การทำงานอาศัยการเก็บประจุและการเสียประจุของแต่ละตัวเก็บประจุซึ่งจะใช้แทนค่า 0 และ 1 ของแต่ละบิตได้ แต่เมื่อหน่วยความจำมีการเสียประจุออกจึงทำให้ข้อมูลที่เก็บไว้นั้นอันตรธานหายไปด้วย ดังนั้นการใช้ดีแรมจึงต้องมีการทวนความจำให้กับดีแรมอย่างสม่ำเสมอตราบเท่าที่ยังต้องการให้มันเก็บข้อมูลได้อยู่ จึงทำให้เรียกแรมชนิดนี้ว่าพลวัต (ซึ่งต่างจากเอสแรม) และทำให้ดีแรมถือเป็นหน่วยความจำชั่วคราวด้วย
ดีแรมยังถูกใช้เป็นหน่วยความจำหลักในระบบคอมพิวเตอร์ เช่น คอมพิวเตอร์ตั้งโต๊ะ, โน้ตบุ๊ค และสมาร์ทโฟน กล่าวคือคำว่า "แรม" ที่นิยมเรียกกันนั้นก็เป็นแรมชนิด ดีแรม นั่นเอง (เป็นประเภท DDR SDRAM)
จุดเด่นอย่างหนึ่งของดีแรมก็คือความง่ายของโครงสร้าง กล่าวคือมีเพียงทรานซิสเตอร์หนึ่งตัวประกอบกับตัวเก็บประจุหนึ่งตัวก็เพียงต่อการเก็บข้อมูลหนึ่งบิตแล้ว ต่างกับหน่วยความจำอย่างเอสแรมที่อาจะต้องใช้ 4-6 ทรานซิสเตอร์เพื่อเก็บข้อมูลหนึ่งบิตเท่ากัน ความง่ายนี่เองทำให้ดีแรมมีความจุต่อพื้นที่สูงกว่าเอสแรม และได้รับความนิยมมากกว่า
ดิเอนด์เลสริเวอร์

ดิเอนด์เลสริเวอร์ (อังกฤษ: The Endless River) เป็นสตูดิโออัลบั้มลำดับที่สิบห้าของวงพิงก์ฟลอยด์ วงร็อกจากอังกฤษ ซึ่งวางจำหน่ายในช่วงเดือนพฤศจิกายน พ.ศ. 2557 โดยพาร์โลโฟนในยุโรปและโคลัมเบียเรเคิดส์ทั่วโลก เป็นอัลบั้มที่สามที่บันทึกเสียงภายใต้การนำของมือกีตาร์เดวิด กิลมอร์ หลังจากมือเบสโรเจอร์ วอเตอร์ส ออกจากวงไป และเป็นอัลบั้มแรกหลังจากการเสียชีวิตของมือคีย์บอร์ดริชาร์ด ไรต์ ใน พ.ศ. 2551 ซึ่งปรากฏตัวหลังจากเสียชีวิต
ดิเอนด์เลสริเวอร์ประกอบด้วยดนตรีบรรเลงและแอมเบียนต์เป็นหลักโดยเป็นทำนองที่บันทึกเสียงระหว่างการบันทึกเสียงอัลบั้มก่อนหน้าของพิงก์ฟลอยด์ เดอะดิวิชันเบล (พ.ศ. 2537) มีการบันทึกเสียงเพิ่มเติมใน พ.ศ. 2556 และ 2557 บนเรือสตูดิโออัสโตเรียของกิลมอร์และในเมดินาสตูดิโอส์ในโฮฟ อังกฤษ ได้รับการอำนวยการสร้างโดยกิลมอร์ ยูธ แอนดี แจ็กสัน และฟิล แมนซาเนรา
เบื้องหลัง

หลังจากที่โรเจอร์ วอเทอร์ส หนึ่งในผู้ก่อตั้งวงออกจากวงไปใน พ.ศ. 2528 โดยกล่าวถึงวงว่า "อยู่ในภาวะถดถอย" (spent force) และพยายามใช้กลไกเพื่อยุบวงแต่ไม่สำเร็จ เดวิด กิลมอร์ มือกีตาร์จึงต้องเป็นผู้นำวงซึ่งในขณะนั้นยังมีนิก เมสัน ซึ่งเป็นมือกลองอยู่ แม้มือคีย์บอร์ดคือริชาร์ด ไวร์ทถูกขับออกจากวงไม่นานหลังจากได้บันทึกเสียงอัลบั้มเดอะวอล ไวร์ทได้รับเชิญจากกิลมอร์และเมสัให้กลับเข้ามาในวงหลังจากวอเทอร์สออกจากวงไป พิงก์ ฟลอยด์ บันทึกเสียงอัลบั้มสองอัลบั้มในช่วงที่เดวิด กิลมอร์เป็นหัวหน้าวง คืออัลบั้ม อะโมเมนทารีแลปส์ออฟรีซัน ในปี พ.ศ. 2530 ซึ่งเป็นอัลบั้มที่ตั้งเป้าจะนำเสียงในยุคต้น ๆ และการแบ่งสรรคำร้องและทำองที่เคยปรากฎในอัลบั้มเดอะดาร์กไซด์ออฟเดอะมูน และวิชยูเวอร์เฮียร์ อย่างสมดุลกันกลับมาอีกครั้ง กิลมอร์กล่าวว่าสองอัลบั้มดังกล่าวไม่ได้ประสบความสำเร็จเพราะวอเทอร์สเป็นผู้แต่งเพียงอย่างเดียว หากแต่เป็นเพราะว่าคำร้องและทำนองในอัลบั้มทั้งสองมีลักษณะสมดุลกัน[กว่าอัลบั้มอื่นหลังจากนั้น] แม้ "อะโมเมนทารีแลปส์ออฟรีซัน" จะได้รับเสียงวิจารณ์คละทั้งบวกและลบ แต่อัลบั้มดังกล่าวก็ได้รับความสนใจจากวงการดนตรีกระแสหลัก และขึ้นถึงอันดับสามของชาร์ตอัลบั้มแห่งสหราชอาณาจักรและบิลบอร์ด 200
สตูดิโออัลบั้มลำดับสุดท้ายของพิงก์ ฟลอยด์ที่ได้รับการวางจำหน่ายภายใต้ช่วงที่กิลมอร์เป็นหัวหน้าวงก่อน "ดิเอนด์เลสริเวอร์" คืออัลบั้ม "เดอะดิวิชันเบล" ในปี พ.ศ. 2537 ซึ่งแม้ว่าจะได้รับเสียงวิจารณ์คละไปทางลบเช่นเดียวกับอัลบั้มก่อนหน้า แต่ก็สามารถขึ้นถึงอันดับหนึ่งทั้งบนชาร์ตอัลบั้มแห่งสหราชอาณาจักรและบิลบอร์ด 200 ในอัลบั้มนี้ริชาร์ด ไวร์ท มีส่วนร่วมมากขึ้น หลังจากในสามอัลบั้มที่ผ่านมาบทบาทของเขาถูกลดลง แต่ในเดอะดิวิชันเบล นอกจากเขาจะได้รับการระบุว่าเป็นผู้แต่งเพลงเป็นครั้งแรกตั้งแต่อัลบั้มวิชยูเวอร์เฮียร์ในปี พ.ศ. 2518 เขายังมีส่วนร่วมในการร้องนำเป็นครั้งแรกนับตั้งแต่ในอัลบั้มเดอะดาร์กไซด์ออฟเดอะมูนในปี พ.ศ. 2516 พิงก์ ฟลอยด์แยกวงหลังจากทัวร์คอนเสิร์ตเดอะดิวิชันเบลจบลง เป็นการปิดฉากช่วงเวลากว่าสามสิบปีในวงการเพลง แต่กิลมอร์และเมสัน เจ้าของร่วมของชื่อวงยังคงชื่อของวงไว้สำหรับใช้ในภายภาคหน้า ต่อจากนั้นริชาร์ด ไวร์ทได้บันทึกเสียงอัลบั้ม "โบรเคนไชนา" ในปี พ.ศ. 2539 และได้ช่วยเดวิด กิลมอร์ในการบันทึกเสียงอัลบั้มเดี่ยวของกิลมอร์ชื่อ "ออนแอนไอแลนด์" และร่วมออกทัวร์อัลบั้มกับกิลมอร์ด้วย
การบันทึกเสียง

ดิเอนด์เลนริเวอร์มีพื้นฐานมาจากผลงานเพลงที่บันทึกไว้ในช่วงปี พ.ศ. 2536 ถึง พ.ศ. 2537 ในช่วงเดียวกับที่มีการบันทึกเสียงอัลบั้ม "เดอะดิวิชันเบล" ที่บริตันเนียโรว์สตูดิโอ และบนเรือบ้านอัสโตเรีย (Astoria) ของเดวิด กิลมอร์ที่ถูกดัดแปลงเป็นสตูดิโอบันทึกเสียง และยังใช้ในการบันทึกเสียงอัลบั้มอะโมเมนทารีแลปส์ออฟรีซันของพิงก์ ฟลอยด์ และออนแอนไอแลนด์ (บางส่วน) ของเดวิด กิลมอร์เอง นิก เมสัน มือกลองของพิงก์ ฟลอยด์ กล่าวถึงผลงานนี้ว่าผลงานชุดนี้เป็นดนตรีแอมเบียนต์ และเดิมมีความคิดที่จะออกอัลบั้มในชื่อ "เดอะบิกสปลิฟฟ์" (The Big Spliff) พิงก์ ฟลอยด์เองคิดจะนำดนตรีชุดนี้ออกจำหน่าย ณ จุด ๆ หนึ่ง แต่โครงการจำหน่ายก็ถูกพับเก็บไปก่อน หลังจากมรณกรรมของมือคีย์บอร์ด ริชาร์ด ไวร์ท ทั้งกิลมอร์และเมสันกลับไปบันทึกเสียงที่สตูดิโอโดยนำเดอะบิกสปลิฟฟ์มาต่อยอด และเชิญนักดนตรีและโปรดิวเซอร์ที่ร่วมงานด้วยมาร่วมจัดทำอัลบั้มชุดใหม่ของพิงก์ ฟลอยด์  เดิมดิเอนด์เลสริเวอร์เป็นอัลบั้มที่ตั้งใจจะให้เป็นเพลงบรรเลง ทำนองเดียวกับผลงานเพลง "เดอะบิกสปลิฟฟ์" ที่เป็นดนตรีแอมเบียนต์ อย่างไรก็ดีนักร้องเสริมเช่นเดอกา แม็คบลูมได้รับเชิญให้มาบันทึกเสียงที่สตูดิโอในเดือนธันวาคม พ.ศ. 2556 และกิลมอร์ร้องนำในเพลงอย่างน้อยหนึ่งเพลงในอัลบั้มนี้
| 0 | 1 | 2 |
| --- | --- | --- |
| “ | การบันทึกเสียงของอัลบั้มนี้เริ่มขึ้นตั้งแต่ช่วง "เดอะดิวิชันเบล" (และเดิมเป็นโปรเจกต์เสริมที่ใช้ชื่อเดิมว่า "เดอะบิกสปลิฟฟ์" ที่นิก เมสัน [มือกลองของพิงก์ ฟลอยด์] พูดถึง) เหตุนี้จึงอธิบายได้ว่าทำไมถึงมีเพลงที่ริชาร์ด ไวร์ทเล่นอยู่ด้วย แต่เดวิดกับนิกเอาเพลงที่ว่าไปต่อยอด เดิมแล้วอัลบั้มนี้จะมีแต่เพลงบรรเลง แต่ฉันเข้ามาร่วมเมื่อธันวาคมปีที่แล้วและร้องในบางเพลง จากนั้นเดวิดก็ไปต่อยอดเสริมท่อนร้องเสริมของฉันและร้องนำในเพลงอย่างน้อยหนึ่งเพลง | ” |
— เดอกา แม็คบลูม
แดน วูตตันจากหนังสือพิมพ์แท็บลอยด์ "เดอะซัน" ของอังกฤษ และเดอกา แม็คบลูมต่างบอกว่าโรเจอร์ วอเทอร์ส จะไม่มีส่วนเกี่ยวข้องในอัลบั้มนี้ โดยจะนำกาย เพรต นักดนตรีอาชีพมากประสบการณ์ผู้ร่วมงานกับพิงก์ ฟลอยด์และเดวิด กิลมอร์ตั้งแต่ พ.ศ. 2530 และสมรสกับกาลา บุตรสาวของริชาร์ด ไวร์ท มาบันทึกเสียงเบสในอัลบั้มนี้ นอกจากนี้วูตตันยังกล่าวว่าฟิล แมนซาเนราจากวงร็อกซีมิวสิก ผู้ร่วมแต่งเพลงในอัลบั้ม "อะโมเมนทารีแลปส์ออฟรีซัน" (พ.ศ. 2530) และร่วมโปรดิวซ์อัลบั้ม "ออนแอนไอแลนด์" (พ.ศ. 2549) จะเป็นโปรดิวเซอร์ร่วมให้กับอัลบั้มนี้ วูตตันยังกล่าวอีกว่าจะไม่มีการทัวร์โปรโมตอัลบั้มนี้
การจัดจำหน่าย

เมื่อวันที่ 5 กรกฎาคม พ.ศ. 2557 พอลลี แซมสัน ผู้แต่งคำร้องให้พิงก์ ฟลอยด์และภรรยาของเดวิด กิลมอร์ ทวีตข้อความเกี่ยวกับอัลบั้มล่าสุดของพิงก์ ฟลอยด์ ชื่ออัลบั้ม (ดิเอนด์เลสริเวอร์) และช่วงเวลาจัดจำหน่ายประมาณเดือนตุลาคม พ.ศ. 2557 ก่อนหน้านี้นอกจากคำร่ำลือ ไม่มีข่าวใด ๆ ที่ชี้ว่าพิงก์ ฟลอยด์จะออกอัลบั้มใหม่เลย และหลังจากการกล่าวถึงของแซมสัน นักร้องเสริมเดอกา แม็คบลูมลงภาพถ่ายของเธอกับเดวิด กิลมอร์ในสตูดิโอบันทึกเสียง เป็นการยืนยันคำแถลงของแซมสัน นอกจากนี้แม็คบลูมยังบอกว่าอัลบั้มนี้จะเป็นอัลบั้มของ "สิ่งที่ยังไม่ได้มีการวางจำหน่ายทั้งสิ้น" พิงก์ ฟลอยด์ประกาศถึงอัลบั้มล่าสุดอย่างเป็นทางการผ่านทางบทความบนเว็บไซต์ทางการในวันที่ 7 กรกฎาคม
สตูดิโออัลบั้มลำดับก่อนหน้าของวง (คือ "เดอะดิวิชันเบล") และอัลบั้มรวมเพลงและบันทึการแสดงสดหลังจากนั้นมีอีเอ็มไอเป็นผู้จัดจำหน่ายทั่วโลก ยกเว้นสหรัฐอเมริกาที่มีโคลัมเบียเรเคิดส์ ค่ายเพลงของโซนีในสหรัฐอเมริกาเป็นผู้จัดจำหน่าย พิงก์ ฟลอยด์และวงอื่น ๆ ในค่ายอีเอ็มไอตกอยู่ในห้วงของการที่อีเอ็มไอขายบริษัทให้ยูนิเวอร์ซัลมิวสิคกรุ๊ป ในช่วงปี พ.ศ. 2554 ถึง พ.ศ. 2556 หลังจากคณะกรรมาธิการยุโรปและคณะกรรมาธิการการค้ากลางแห่งสหรัฐอเมริกาพิจารณาข้อเสนอขายอีเอ็มไอของซิตี้กรุ๊ป คณะกรรมาธิการทั้งสองได้อนุญาตให้ซิตี้กรุ๊ปขายอีเอ็มไอได้ ภายใต้ข้อจำกัดหลายประการ โดยหนึ่งในนั้นคือต้องขายทรัพย์สินบางส่วนของอีเอ็มไอ ในระหว่างนั้นมีการจัดตั้งกลุ่มค่ายเพลงพาร์โลโฟนเพื่อเป็นส่วนหนึ่งของทรัพย์สินที่ยูนิเวอร์ซัลจะต้องขายหลังจากซื้ออีเอ็มไอได้แล้ว พิงก์ ฟลอยด์ที่เดิมเคยอยู่ภายใต้อีเอ็มไอถูกย้ายไปอยู่ภายใต้พาร์โลโฟนเรเคิดส์ ค่ายเพลงในกลุ่มพาร์โลโฟนในระหว่างการเจรจาขายอีเอ็มไอ ต่อมาวอร์เนอร์มิวสิกกรุ๊ปบรรลุข้อตกลงซื้อกลุ่มค่ายเพลงพาร์โลโฟนจากอีเอ็มไอในปี พ.ศ. 2556 และซื้อสิทธิในการเผยแพร่ผลงานเพลงเก่าและเพลงในอนาคตของพิงก์ ฟลอยด์ในระหว่างการซื้อกิจการนี้
ผลตอบรับ > ก่อนวางจำหน่าย

| ผลคะแนน> ที่มา | ผลคะแนน> ค่าประเมิน |
| --- | --- |
เมทาคริติก: 58/100
คะแนนคำวิจารณ์
ที่มา: ค่าประเมิน
ออลมิวสิก: 
เดอะการ์เดียน: 
ดิอินดีเพ็นเดนต์: N/A
เรเคิร์ดคอลเลกเตอร์: 
เอ็นเอ็มอี: 5/10
ดิออบเซิร์ฟเวอร์: 
ฟิชท์ฟอร์ก: 5.7/10
ป็อปแมเทอร์ส: 
โรลลิงสโตนส์: 
อันคัต: 
แม้โรเจอร์ วอเทอร์ส จะเคยกล่าวถึงหลายครั้งว่าจะไม่ขอยุ่งเกี่ยวกับพิงก์ ฟลอยด์อีก แต่การที่วอเทอร์สไม่ได้มีส่วนเกี่ยวข้องใด ๆ กับอัลบั้มนี้ทำให้มีเสียงตอบรับในแง่ลบ เป็นต้นว่าไมค์ พอตนอย อดีตมือกลองและผู้ก่อตั้งวงโพรเกซซีฟเมทัล/ร็อก ดรีม เธียร์เตอร์ ใช้โซเชียลมีเดียเพื่อแสดงการคัดค้านที่ดิเอนด์เลสริเวอร์จะวางจำหน่ายในนามพิงก์ ฟลอยด์โดยปราศจากวอเทอร์ส โดยกล่าวว่า "เป็นการไม่เคารพต่อโรเจอร์และทุกสิ่งทุกอย่างที่เขาทำมาตลอดหลายปีนี้" โจชัว ออสตรอฟ บรรณาธิการอาวุโสของเว็บไซต์เดอะฮัฟฟิงตันโพสต์ เว็บไซต์ข่าวในนิวยอร์กซิตี้ วิจารณ์การที่กิลมอร์และเมสันเลือกจะบันทึกเสียงอัลบั้มนี้โดยปราศจากวอเทอร์ส โดยกล่าวในบทความชื่อ "ด้านมืดของอัลบั้ม 'ล่าสุด' ของพิงก์ ฟลอยด์" ว่า "ทั้งสามคน [กิลมอร์, เมสัน, ไวร์ท] หรือแม้อัลบั้มเดี่ยวของทั้งสามไม่ได้ดีเท่ากับผลงานของวง พิงก์ ฟลอยด์โดยรวมมีมากกว่าการเอาส่วนประกอบมาบวก ๆ กัน" นอกจากนี้ยังกล่าวขำ ๆ ว่า "ถ้า[โรเจอร์ วอเทอร์ส] ผู้สร้างสรรค์ผลงานของพิงก์ ฟลอยด์ไม่เข้ามาช่วยทำอัลบั้มนี้ให้เสร็จ ก็เรียกอัลบั้มนี้ว่า 'วิชวอเทอร์สวอสเฮียร์' ไปเถอะ"
ในทางกลับกันกับเสียงวิจารณ์ให้นำวอเทอร์สกลับมา มีเสียงตอบรับในแง่บวกกับอัลบั้มใหม่ของพิงก์ ฟลอยด์ แดเนียล เจ. ฟลินน์ของนิตยสารรายเดือน "ดิอเมริกัสเปคเทเทอร์" ประจำอาร์ลิงตัน รัฐเวอร์จิเนีย กล่าวว่าข่าวนี้เป็นเรื่องคาดไม่ถึง นอกจากนี้ยังเสริมในบทความย้อนอดีตดูผลงานเพลงของพิงก์ ฟลอยด์ว่าอัลบั้มใหม่นี้เปรียบเสมือน "รายการเพลงแห่งความฝัน" และยังกล่าวว่า "แอลพีสิบสี่อันของวงที่ช่วยกล่อมให้หลับ รวมถึงเรื่องราวก่อนนอน (เพลง) ที่เป็นความจริงมาตลอดสี่สิบปีบางทีก็เริ่มจะน่าเบื่อ อัลบั้ม(ที่ช่วยให้หลับ)อันดับที่สิบห้าน่าจะช่วยให้หลับได้อีกเช่นเคย"
ผลตอบรับ > หลังวางจำหน่าย

อัลบั้มนี้ได้รับคำวิจารณ์ที่หลากหลาย โดยได้รับกล่าวว่าอัลบั้มนี้แม้จะเป็นอัลบั้มที่ดี แต่การที่วงนั้นขาดวอเทอร์ส และการที่แทบทุกเพลงเป็นเพลงบรรเลง (มีเพียงเพลง "Louder Than Words" เท่านั้นที่ขับร้องโดยกิลมอร์) นั้นก็ทำให้เสน่ห์ของอัลบั้มหายไปมาก
รายชื่อเพลง

ทุกเพลงได้รับการอำนวยการสร้างโดยเดวิด กิลมอร์ ฟิล มันซาเนรา มาร์ติน โกลเวอร์ และ แอนดี แจ็คสัน.
| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "Things Left Unsaid" |  เดวิด กิลมอร์  ริชาร์ด ไรท์  | 4:26 |
| 2. | "It's What We Do" |  กิลมอร์  ไรท์  | 6:17 |
| 3. | "Ebb and Flow" |  กิลมอร์  ไรท์  | 1:55 |
| ลำดับ | ชื่อเพลง | ประพันธ์ | ยาว |
| --- | --- | --- | --- |
| 4. | "Sum" |  กิลมอร์  ไรท์  นิค เมสัน  | 4:48 |
| 5. | "Skins" |  กิลมอร์  ไรท์  เมสัน  | 2:37 |
| 6. | "Unsung" | ไรท์ | 1:07 |
| 7. | "Anisina" | กิลมอร์ | 3:16 |
| ลำดับ | ชื่อเพลง | ประพันธ์ | ยาว |
| --- | --- | --- | --- |
| 8. | "The Lost Art of Conversation" | ไรท์ | 1:42 |
| 9. | "On Noodle Street" |  กิลมอร์  ไรท์  | 1:42 |
| 10. | "Night Light" |  กิลมอร์  ไรท์  | 1:42 |
| 11. | "Allons-y (1)" | กิลมอร์ | 1:57 |
| 12. | "Autumn '68" | ไรท์ | 1:35 |
| 13. | "Allons-y (2)" | กิลมอร์ | 1:32 |
| 14. | "Talkin' Hawkin'" |  กิลมอร์  ไรท์  | 3:29 |
| ลำดับ | ชื่อเพลง | ประพันธ์ | ยาว |
| --- | --- | --- | --- |
| 15. | "Calling" |  กิลมอร์  แอนโธนี มัวร์  | 3:37 |
| 16. | "Eyes to Pearls" | กิลมอร์ | 1:51 |
| 17. | "Surfacing" | กิลมอร์ | 2:46 |
| 18. | "Louder than Words" |  กิลมอร์  พอลลี แซมซัน  | 6:36 |
| ลำดับ | ชื่อเพลง | ประพันธ์ | ยาว |
| --- | --- | --- | --- |
| 19. | "TBS9" |  กิลมอร์  ไรท์  | 2:27 |
| 20. | "TBS14" |  กิลมอร์  ไรท์  | 4:11 |
| 21. | "Nervana" | กิลมอร์ | 5:32 |
| 22. | "Anisina" (video) | กิลมอร์ | 2:49 |
| 23. | "Untitled" (video) | ไรท์ | 1:22 |
| 24. | "Evrika (A)" (video) | ไรท์ | 5:58 |
| 25. | "Nervana" (video) | กิลมอร์ | 5:32 |
| 26. | "Allons-y" (video) | กิลมอร์ | 6:00 |
| 27. | "Evrika (B)" (video) | ไรท์ | 5:33 |
ผู้เกี่ยวข้อง

| --- | --- |
 พิงก์ ฟลอยด์ เดวิด กิลมอร์ (David Gilmour) – ร้องนำ (18), กีตาร์  นิก เมสัน (Nick Mason) – กลอง, เพอร์คัชชัน  ริชาร์ด ไวร์ท (Richard Wright) – คีย์บอร์ด, เปียโน นักดนตรีเสริม กาย เพรต (Guy Pratt) – กีตาร์เบส  เดอกา แม็คบลูม (Durga McBroom) – ร้องเสริม  หลุยส์ แคลร์ มาร์แชล (Louise Clare Marshall) – ร้องเสริม  ซาราห์ บราวน์ (Sarah Brown) – ร้องเสริม:  เกี่ยวข้องทางเทคนิค เดวิด กิลมอร์ – โปรดิวเซอร์  ฟิล แมนซาเนรา (Phil Manzanera) – โปรดิวเซอร์ร่วม  มาร์ติน โกลเวอร์ (Martin Glover) – โปรดิวเซอร์ร่วม  แอนดี แจ็กสัน (Andy Jackson) – วิศวกรเสียง, โปรดิวเซอร์ร่วม
แหล่งข้อมูลอื่น

เว็บไซต์ทางการของพิงก์ ฟลอยด์ เก็บถาวร 2014-11-11 ที่ เวย์แบ็กแมชชีน
พิงก์ ฟลอยด์ ที่เฟซบุ๊ก
ดิเอนด์เลสริเวอร์มีพื้นมาจากการบันทึกเสียงในช่วงที่ริชาร์ด ไวร์ท มือคีย์บอร์ดและหนึ่งในผู้ก่อตั้งวงยังมีชีวิตอยู่ ไวร์ทเสียชีวิตในปี พ.ศ. 2551
หนูหริ่งบ้าน

| หนูหริ่งบ้าน |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลี้ยงลูกด้วยนม Mammalia
อันดับ:: อันดับสัตว์ฟันแทะ Rodentia
วงศ์:: วงศ์หนู Muridae
สกุล:: Mus Mus
สกุลย่อย:: Mus Mus (Mus) Linnaeus, 1758
สปีชีส์:: Mus musculus
ชื่อทวินาม
Mus musculus Linnaeus, 1758

ชนิดย่อย
 Mus musculus bactrianus  Mus musculus castaneus  Mus musculus domesticus  Mus musculus gentilulus  Mus musculus musculus

ขอบเขตหนูบ้าน (หมายเหตุ: ข้อมูลจำนวนยังไม่สมบูรณ์)
ชื่อพ้อง
 Mus abbotti
หนูหริ่งบ้าน (อังกฤษ: House mouse; ชื่อวิทยาศาสตร์: Mus musculus) เป็นสัตว์เลี้ยงลูกด้วยนมขนาดเล็กชนิดหนึ่ง ในอันดับสัตว์ฟันแทะ (Rodentia) ในวงศ์หนู (Muridae)
หนูหริ่งบ้านจัดเป็นหนูที่มีขนาดเล็ก น้ำหนักตัวเมื่อโตเต็มที่ทั้งตัวผู้และตัวเมียประมาณ 30-40 กรัม มีขนสีน้ำตาลอ่อนตลอดทั้งลำตัว ส่วนท้องสีขาว ไม่มีขนที่หาง ขาหน้ามี 4 นิ้ว ขาหลังมี 5 นิ้ว ตัวเมียมีเต้านม 10 เต้า มีอายุขัยประมาณ 1.5-3 ปี
หนูหริ่งบ้านเป็นสัตว์ที่มีความปราดเปรียวว่องไว ออกหากินในเวลากลางคืน โดยกินอาหารได้แทบทุกอย่างเช่นเดียวกับหนูทั่วไป และจัดเป็นหนูอีกชนิดหนึ่งที่พบได้ตามบ้านเรือนของมนุษย์  มีการกระจายพันธุ์ที่กว้างขวางมาก โดยพบแทบทุกมุมของโลกและทุกทวีป แต่เชื่อว่า ดั้งเดิมเป็นสัตว์ที่มีถิ่นกำเนิดในทวีปเอเชีย ก่อนจะกระจายไปทั่วโลกอย่างในปัจจุบัน
หนูหริ่งบ้านเป็นหนูชนิดที่ได้รับความนิยมในการนำมาเป็นสัตว์เลี้ยง โดยมีการปรับปรุงพัฒนาสายพันธุ์โดยชาวจีนและชาวญี่ปุ่นจนกลายเป็นหนูเผือกทั้งตัว ตาสีแดง และพัฒนาจนเป็นสีต่าง ๆ ตามลำตัว โดยแรกเรี่มเลี้ยงกันในพระราชวัง และเป็นหนูชนิดที่นิยมเป็นสัตว์ทดลองและเลี้ยงเพื่อเป็นอาหารเลี้ยงแก่สัตว์เลื้อยคลาน